~ ટ્રીબ્યુટનો અર્થ જ થાય છે કે આર્ટ દ્વારા શ્રદ્ધાંજલિ આપવી. એટલે કદાચ જ્યારે મેં એમના આર્ટને ડાન્સના માર્ગમાં સ્વીકાર્યો ત્યારે જ હું ટ્રીબ્યુટ આર્ટીસ્ટ તો બની શક્યો હતો. પણ, એ બધું શીખાઉ જેવું લાગતું. સહેજ પરફેક્શન અને કઈક કરી શક્યો છું એવી લાગણીઓ પાછળના ૭ કે ૮ મહિનાથી જ આવવા લાગી છે. અહી સુધી આવવા માટે અઢળક પ્રેક્ટીસ કરી છે. એક વાત તરફ મેં ધ્યાન રાખ્યું છે કે આજ સુધી મેં જેટલા પણ ટ્રીબ્યુટ આર્ટીસ્ટ જોયા છે એમણે કહ્યું છે કે એ માટે તેમણે ૧૦ કે તેથી પણ વધુ વર્ષોની મહેનત કરી છે. આ સમયના આધારે ઘણા લોકોએ મને એમનાથી વધુ ટેલેન્ટેડ કહ્યો છે, પણ હું ટેલેન્ટમાં નથી માનતો, હું તો પરફેક્શનમાં માનું છું. એના માટે એક માત્ર માર્ગ છે કે સાચી દિશામાં સખત મહેનત કરવામાં આવે. એક શરૂઆતમાં એક સમયે માત્ર એક જ મુવ પર ધ્યાન આપવું જોઈએ. પછી તમે એક મિનીટ એક મુવ પ્રેક્ટીસ કરો પછી મન બદલી જો બીજી મુવ કરશો તો તો પછી ટાઈમ લાગશે જ લાગશે.